สตาร์บัคส์ (Starbucks) เปิดตัวบัตรเครดิตของตัวเองโดยความร่วมมือของ JP Morgan Chase และ Visa เพื่อสิ่งใด
เพื่อต่อสู้กับการเติบโตของธุรกิจที่ชะลอตัวลง โดยมีค่าธรรมเนียมรายปี 49 เหรียญสหรัฐฯ และผู้สมัครจะได้รับเครื่องดื่มและอาหารฟรีจาก สตาร์บัคส์ สตาร์บัคส์ (Starbucks) โดยบัตรเครดิตนี้จะมีการสะสมแต้มเป็น Starbucks Rewards เพื่อแลกรับของรางวัลมากมาย การเปิดตัวบัตรเครดิตนี้ เนื่องมาจากผลประกอบการที่เติบโตลดลงของสตาร์บัคส์ ที่มีผู้เข้ามาใช้บริการเพิ่มขึ้นเพียง 2% เมื่อประกาศประกอบการ ทำให้หุ้นของสตาร์บัคส์ปรับตัวลดลงไปถึง 4% เลยทีเดียว แต่การเปิดตัวบัตรเครดิตในครั้งนี้ นับเป็นการก้าวเข้าสู่ธุรกิจการเงินของสตาร์บัคส์ เนื่องจากสตาร์บัคส์นั้นมีกระแสเงินสดที่เหลือเฟือจากบัตร สตาร์บัคส์การ์ด ที่ลูกค้าเติมเงินเข้าไปในบัตรเพื่อเอาไว้ซื้อกาแฟและได้รับส่วนลด จนมีคำกล่าวว่า เงินสดที่นอนอยู่ในสตาร์บัคส์การ์ดนั้น มีจำนวนมากกว่าธนาคารบางแห่งเสียอีก ด้วยเหตุนี้หากสตาร์บัคส์จะก้าวเข้าสู่ธุรกิจการเงินก็ไม่ใช่เรื่องยากเย็นอะไรนัก แต่ปัญหาของสตาร์บัคส์ในวันนี้ไม่ใช่เรื่องของการลงทุนทำบัตรเครดิต แต่เป็นเรื่องของการสร้างประสบการณ์ใหม่ ๆ ให้กับลูกค้า เพื่อกระตุ้นให้ลูกค้าเดินเข้ามาใช้บริการให้มากขึ้น เพราะหากจำนวนลูกค้าหน้าร้านยังเพิ่มขึ้นน้อยมากเช่นนี้ เท่ากับว่าตลาดได้หดตัวลงแล้ว
ผลิตภัณฑ์และบริการทางการเงิน,เครื่องมือทางการเงิน,กลยุทธ์การลงทุน